Clima eqüatorial

Lo clima eqüatorial es un tipe de clima de la zona cauda intertropicala. Concernís las regions mejacièras de l'eqüator.

Se caracteriza per una sola sason, de fòrtas precipitacions que los maxims d'intensitat son als equinòccis, e amb una fòrta calor gareben de contunh tot l'an. La temperatura mejana es de . Es un clima caud e umid, que dona la sensacion de mostor. La pression atmosferica es totjorn baissa. Los vents son rars, levat qualques tornadas o tifons ligats a de pressions localas flacas. Las pluèjas son gaireben quotidianas per un total anadièr d'uns . Las pluèjas son fòrça mai abondantas als equinòccis e se debanan puslèu en vesprada. En efècte, l'aire caud se carga en umiditat e coneis un moviment ascendant. Amb l'altitud, se produch un refregiment (amb formacion de nívols de tipe cumulonimbus) que provòca de pluèjas sovent violentas.

Los rius an sovent de debits gigantescs: lo flum Còngo raja  per segonda e l'Amazonas, près de .
Los sols son ruscats e donan la Laterita de color roja (a causa de la preséncia d'oxíd de fèrre), que los autres minerals solubles (en particular las basas) s'anèron. Son alara de sols paures.
Sa vegetacion naturala est la sèlva densa (o jungla).

Categoria:Clima per tipe
Categoria:Classificacion de Köppen
Categoria:Selva pluviala
Categoria:Bòsc tropical e subtropical
Categoria:Selva pluviala tropicala
Categoria:Tropic
Categoria:Clima d'America
Categoria:Clima eqüatorial